google/wiki40b huggingface dataset:
Revolusjonsdebatten

Revolusjonsdebatten var en britisk offentlig diskusjon om den franske revolusjon og varte fra 1789 til 1795. Debatten tok form av en pamflettkrig, som for alvor startet med Edmund Burkes Reflections on the Revolution in France (1790) (Tanker om revolusjonen i Frankrike). Burkes pamflett overrasket mange ved å støtte det franske aristokratiet, mens han hadde støttet de amerikanske kolonistene i deres opprør mot det britiske overherredømme.
Mange skribenter reagerte med å forsvare den franske revolusjonen, blant dem Thomas Paine, Mary Wollstonecraft og William Godwin. Alfred Cobban karakteriserte debatten som «kanskje den siste virkelige diskusjon om de fundamentale politiske prinsipper i Storbritannia.» Argumentene fra de som sto mot Burke skulle bli sentrale ved fremveksten av den radikale arbeiderbevegelsen på 1800-tallet. De fleste britene støttet stormingen av Bastillen i 1789 i håp om at den franske kongemakten ville avgrenses av en mer demokratisk styreform. I desember 1795, etter skrekkveldet og krig mot Frankrike var det få briter som fremdeles støttet revolusjonen.

Burkes Reflections

Burke skrev dels som et tilsvar til en preken av presten Richard Price og argumenterte for at en revolusjon som den i Frankrike lett kunne føre til mer undertrykking. Burke hadde tidligere støtte whig-partiet, han hadde vært kritisk til kongemakten, han hadde støttet de amerikanske revolusjonære og han hadde kritisert korrupsjon og vanstyre i britisk India, mange i Storbritannia forventet derfor at han ville støtte revolusjonen i Frankrike. Når han ikke gjorde det så sjokkerte det almenheten og de fleste av hans venner og støttespillere. Burkes bok var en suksess, på tross av en stiv pris (3 shilling) så ble 30 000 eksemplarer solgt på to år.
Burkes pamflett forsvarte prinsipper som: «patriarkalsk ledelse, loyalitet, ridderlighet, prinsippet om arv» og eiendomsrett. Liberale motstandere som William Godwin, Thomas Paine og Mary Wollstonecraft argumenterte i stedet for republikansk styresett, jordbrukssosialisme og anarki. De fleste av de som i debatten ble regnet som radikale delte de samme ideene, «en følelse av personlig frihet og selvstendighet», «troen på borgerlige dyder», hat mot korrupsjon, motstand mot krig fordi det bare tjente makthaverne, kritikk av monarkiet og adelsskapet med dets antatte ønske om å ta makt fra underhuset.
Burke kritiserte de mange britiske intellektuelle og skribenter som hadde støttet de innledende fasene av den franske revolusjonen. De radikale så utviklingen i Frankrike som tilsvarende Storbritannias egen ærerike revolusjon i 1688. Burke mente imidlertid at en mer passende sammenligning var den engelske borgerkrigen (1642–1651) hvor Karl I av England ble henrettet i 1649. Han så den franske revolusjon som et voldelig opprør mot en legitim regjering og holdt det syn at borgerne kun i unntakstilfelle har rett til å gjøre opprør. Sivilisasjon og styresett hevdet Burke, er et resultat av sosial og politisk konsensus, deres tradisjoner kan ikke utfordres, resultatet vil bli anarki
Slaget ved Ticonderoga i 1759

Slaget ved Ticonderoga var en mindre konfrontasjon ved Fort Carillon (i dag Fort Ticonderoga) den 26. og 27. juli 1759, under den franske og indianske krigen. En britisk styrke på flere enn 11 000 mann kommandert av general Jeffrey Amherst flyttet artilleriet sitt til en høyde over fortet, som var forsvart av 400 franskmenn kommandert av brigadegeneral François-Charles de Bourlamaque.
Istedenfor å forsvare fortet, trekte dere Bourlamaque, som handlet under instrukser fra general Louis-Joseph de Montcalm og guvernøren i Ny-Frankrike, Marquis de Vaudreuil, styrkene sine bort og prøvde å sprenge fortet i luften. Magasinet med krut ble ødelagt, men murene ble ikke så alvorlig skadd. Britene okkuperte så fortet, som fikk navnet Fort Ticonderoga. De gjorde flere utbetringar i området og begynte å bygge en flåte for å gjøre militære operasjoner på Lake Champlain.
Den franske taktikken var nok til å hindre armeen til Amherst i å slå seg sammen med James Wolfe i slaget ved Abrahamslettene. Men de bandt også opp 3000 av sine egne soldater som ikke kunne assistere i forsvaret av Quebec.
Hjelp, vi er i filmbransjen

Handling

Med tre dårlige venner, én dårlig ide og ti millioner som definitivt ikke er hans, går Glenn i gang med å lage spillefilm. Alt dette fordi han prøver å imponere ei dame. Egentlig skulle han ha stoppet før, de skulle jo bare arrangere en fake audition for å skaffe seg de fineste damene i byen. Men det ene ledet til det andre, og nå lander snart filmstjernen Peter Stormare på Gardermoen for å spille superskurken.
53P/Van Biesbroeck

53P/Van Biesbroeck en periodisk komet med en omløpstid på 12.53 år. Kometen ble oppdaget av den belgisk-amerikanske astronomen George Van Biesbroeck den 1. september 1954.
Sammen med 42P/Neujmin er den et fragment av en komet som brøt opp i mars 1845.
Betuel

Betuel (hebraisk: בְּתוּאֵל – Bĕṯûʾēl, «Guds hus») er i henhold til den hebraiske Bibelen (Det gamle testamentet) en arameisk mann, den yngste sønnen til Nahor og hans brordatter Milka, nevø og grandnevø av patriarken Abraham, og far til Laban og Rebekka.
Betuel var også navnet på en by i området til Simeons stamme, vest for Dødehavet. En del bibelforskere, blant annet William F. Albright, har identifisert stedet med Betul  og Betel i sørlige Judea som David av Israel ga bytte til.

I den hebraiske Bibelen

Mannen Betuel opptrer ni ganger i ni avsnitt i den hebraiske Bibelen, alle ganger i Første Mosebok. Tilhengere av dokumenthypotesen eller flerkildehypotesen tilskriver de fleste av disse henvisningene til Jahveistkilden, og de gjenværende til prestekilden.
Betuel levde i Paddan-Aram, og er beskrevet som «arameer», skjønt hans kaldeiske bakgrunn er også indikert som en etterkommer av Tarah (far til Abraham). Betuels onkel Abraham sendte sin tjener til Paddan-Aram for å finne en egnet hustru til sin sønn Isak. Ved en brønn utenfor byen til Nahor i Aram-Naharaim («Arams to elver») møtte tjeneren Betuels datter Rebekka. Tjeneren fortalte Rebekkas hus om hans gode lykke i å møte Betuels datter, Abrahams slektning. Laban og Betuel svarte «Dette kommer fra Herren. Vi kan ikke si noe, verken for eller mot.» De velsignet Rebekka og sa til henne: «Måtte du, vår søster, bli til tusen ganger ti tusen!» Rebekka ble med tilbake og ble gift med Isak.
En del bibelforskere har spekulert om omtalen av Betuel i Første Mosebok 24:50 var et senere tillegg til den eksisterende fortellingen. Andre forskere har argumentert at disse tekstene indikerer at Betuel var noe arbeidsufør. Andre forskere tilskrevet framhevingen av morens rolle til en matrilineær familiestruktur.
En generasjon senere sendte Isak sin sønn Jakob til Paddan-Aram for å finne seg en hustru blant Betuels barnebarn fram for å ta til seg en kanaanittisk kvinne som broren Esau hadde gjort.

Rabbinsk fortolkning

I Talmud kalte rabbiner Isak mannen Betuel for en ond mann. Midrasj identifiserte Betuel som en konge.
I sin gjenfortelling av historien, redegjorde Josefus at Rebekka fortalte Abrahams tjener «min far var Betuel, men han er død; og Laban er min bror; og, sammen med min mor, tar seg av familiens affærer og vokter min jomfrudom.»
Lappland (Sverige)

Fjell

Lapplands vestlige grense går langs de skandinaviske fjellene og er for det meste et høylandsområde. I vest domineres landskapet av et fjellmassiv og i øst av høylandsplatåer. 
Omkring 47 prosent av landskapets areal ligger høyere enn 500 meter over havet. Det høyeste punktet er den sørlige fjelltoppen til Kebnekaise, som med sine 2 104 meter også er Sveriges høyeste fjelltopp. Innenfor Lappland finnes også alle 12 fjelltopper i Sverige, som befinner seg mer enn 2000 meter over havet.
Dalføret Lapporten i Abisko er noen ganger brukt som symbol på inngangen til Lappland.
Cleptopsebium

Utseende

En middelsstor, avlang, gulaktig trebukk. Oversiden er kledt med fine, oppstående hår. Pronotum er mye bredere enn langt, tønneformet. Dekkvingene er forkortede til små skjell og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps.

Utbredelse

Arten er utbredt i Sør-Afrika.
Kjeåsen

Kjeåsen er en fjellgård (med to bruk) i Eidfjord kommune i Hordaland. Gården ligger på en avsats i fjellet ca. 530 moh innerst i Simadalsfjorden. Gården er ikke lenger i drift, men er bosatt av en person i sommerhalvåret. Den er mye besøkt av turister, særlig fra Sverige. Gården er blitt kalt «verdens mest utilgjengelige».
Kjeåsen kan nås til fots opp den bratte stien fra Sima kraftverk. Dette var gårdsveien helt fram til 1974, turen tar ca. 1 1/2 - 2 time hver vei. Kjeåsen har også det som av noen blir kalt «verdens dyreste gårdsvei», 5 km vei hvorav ca. 2,6 km tunnel fra Simadalen opp til gården. Tunnelen har ett kjørefelt, med oppkjøring hver hele klokketime og nedkjøring hver halve klokketime. Veien og tunnelen til Kjeåsen ble bygd i 1974 i forbindelse med kraftutbyggingen i Simadalen. Tunnelen har nå fått lys. Det er ikke tillatt å gå eller sykle i tunnelen.
Navnet Kjeåsen kommer av kje (geitekilling) og ås. Gården har vært bebodd i hvert fall siden 1650-tallet. Fram til veien opp til gården ble bygd, gikk all transport på den bratte stien fra fjordbotnen. På 1930-tallet ble det bygd en taubane som kunne frakte mat og andre varer opp til gården. Beboerne på Kjeåsen måtte imidlertid bruke stien som før. Det ytre bruket på Kjeåsen ble fraflyttet i 1962, men det andre bruket har siden 2010 vært bebodd bare i sommerhalvåret. Det ytre bruket ble i 2016 solgt etter flere hundre år i samme slekt.
Den svenske forfatteren Bror Ekström besøkte Kjeåsen på 1950-tallet, og skrev senere bok om folket på Kjeåsen. Boka Folket på Kieåsen kom første gang ut i 1958, og ble svært populær. I Norge ga Halldor O. Opedal i 1980 ut boka Kjeåsfolket i Hardanger – soga om eit utkantfolk. NRK laget tv-program om blant annet Kjeåsen i serien Der ingen skulle tru at nokon kunne bu i 2002. Sveriges Radio har også laget et dokumentarprogram om gården.
Avstumpet tetraeder

Tetratetraeder

I denne avstumpingssekvensen kan du sammenlikne et tetraeder og et oktaeder:
Europa-colleget

Europa-colleget (Collège d'Europe eller College of Europe) er et uavhengig universitetsinstitutt for europeiske studier på høyere nivå (mastergradsnivå) med sete i gamlebyen i Brugge i Belgia og Natolin i Polen. Det ble grunnlagt i 1949 i etterkant av Haag-kongressen «for å utdanne en elite av unge ledere for Europa» og er nært knyttet til Europabevegelsen og fremveksten av Den europeiske union. Colleget er tospråklig og krever at studentene er flytende i fransk og engelsk. Europa-colleget tar opp studenter i samarbeid med hjemlandenes utenriksdepartementer og mange av de tidligere studentene jobber i EUs institusjoner eller hjemlandenes diplomatiske tjeneste. Europa-colleget deler flere tradisjoner med den franske École nationale d'administration, men er mer internasjonalt orientert.
Opptak er selektivt og Europa-colleget regnes som en av Europas ledende eliteskoler innenfor økonomi, jus og statsvitenskap.The Times skriver at «Europa-colleget, i den belgiske middelalderbyen Brugge, er for den europeiske politiske eliten hva Harvard Business School er for amerikansk næringsliv»: «a hothouse where the ambitious and talented go to make contacts».
Zarepta

Zarepta var et norsk plateselskap drevet av Ole Paus. Det ble stiftet i 1975. De første årene ble selskapets plater distribuert av Arne Bendiksen på etiketten Sonet. Foruten Paus' egne utgivelser er Zarepta hovedsakelig kjent for sine utgivelser innen norsk jazz.
Ekspressbuss Vestlandet

Ekspressbuss Vestlandet var et prosjekt i regi av Vestlandsrådet vedtatt høsten 2006. Prosjektet hadde som målsetting å bedre ekspressbussforbindelsen langs vestlandskysten mellom Stavanger og Trondheim. Hovedtanken var å tilby et sammenhengende ekspressbusstilbud uten bussbytter, med avgang hver time på dagtid og annenhver time på natten innen 2009, men ingenting hadde blitt oppnådd til da. I juni 2010 ble prosjektet lagt fram for Samferdselsministeren for å søke en mulig statlig medfinansiering, men dette førte ikke med seg noe og i 2011 ble prosjektet gitt opp.
Prosjektet ble formelt styrt av samferdselsgruppen i Vestlandsrådet og prosjektlederen hadde kontor hos Hordaland fylkeskommune i Bergen.
Eidsfosselva

Eidsfosselva  er ei elv i Holmestrand kommune som deler Eidsfoss sentrum. Elva starter fra Bergsvannet og renner over til Eikern. 
På sin ferd dit renner den under en liten bilveibro for fylkesvei 880 også kalt Bergsveien som også har en gang og sykkelsti ved siden av seg. I Eidsfoss sentrum krysser den på nytt under denne samme gang og sykkelstien samt fylkesvei 35 også kalt Bråtagata på vestre side og Eidsfossveien på østre side av elva.
Denne elva var også grunnlaget for Eidsfoss kraftstasjon, da en tunnel ble anlagt fra Bergsvannet med et fall på ca. 17 meter dit.
Tmesisternus

Utseende

Middelsstore, vanligvis mørke og blanke trebukker, noen ganger med blålig metallisk glans. De har gjerne lyse flekker eller tverrbånd. Artene i denne slekten er ikke helt typiske Lamiinae i og med at pannen ikke er helt loddrett, men noe skrå.

Levevis

Som de fleste andre trebukker borer larvene i ved.

Utbredelse

De fleste artene lever på Ny-Guinea, men gruppen er også representert på Sulawesi, Molukkene og på Salomonøyene.
Neighborhood 3 (Power Out)

Bakgrunn

Sangen ble skrevet av vokalisten Win Butler og hans kone, Régine Chassagne, sammen med tidligere bandmedlem Josh Deu. Sangens tekster finner sted i Montréal under snøstormen i Nord-Amerika i 1998, som førte til at byen lå i mørke i en uke. Chassagne bodde i Montreal under snøstormene, og hennes erfaringer førte til inspirasjonen for sangen.
Tekstene er stort sett metaforiske og tvetydige, som har ført til spekulasjoner om deres mening. Tekstene er mørke («Kids are dying out in the snow») og har et tema som kan minne om håpløshet («Don't have any dreams / Don't have any plans»).
The lyrics are mostly metaphorical and ambiguous, which has led to speculation as to what message they convey. The lyrics are dark ("Kids are dying out in the snow") and have a theme of hopelessness ("Don't have any dreams / Don't have any plans").
Til tross for den pessimistiske atmosfæren har Butler påpekt at tekstene har to sider, og at de også kan tolkes som oppløftende, og henvist til teksten, hvor det står «There's something wrong in the heart of man / Take it form your hear / Put it in your hand.»
Despite the pessimistic atmosphere, Butler has indicated that there are "two sides" to the lyrics, and it can be interpreted as "uplifting", noting the lyrics "There's something wrong in the heart of man / Take it from your heart / Put it in your hand." Butler har uttalt at «If there's something fucked up in your heart, you're going to put it in your hand as a sword."
Tekstene refererer også til Butlers mening, at det er umulig å holde sine hemmeligheter helt skjult. «A lot of people have [the idea] that there are aspects of your life that are hidden or secret … But I think that people are pretty much open book.» Han sa også at sangen kan tolkes politisk, da flere politikere har blitt anklaget for å holde sine motiver hemmelige.

Video

En musikkvideo i 3D ble produsert av Plates Animation, som også laget musikkvideoen for The Shins' «So Says I». Videoen viser flere ungdommer med hettegensere som kutter strømlinjene til en steampunk-by på 1920-tallet, mens flere eldre men springer etter dem.
Paralychrosimorphus

Utseende

En liten, brun trebukk. Antennene er rundt to tredjedeler så lange som kroppen, det fjerde leddet har en "flaskekost" av svarte hår. Pronotum er avrundet sekskantet, med to lyse lengdestriper. Dekkvingene er jevnbrede, med to uregelmessige, mørkbrune tverrbånd. Beina er ganske korte.

Levevis

Disse billene har larver som lever i død ved.

Utbredelse

Arten er kjent fra Laos.
Andaktsbok

Andaktsbok er en bok som inneholder andakter, korte tekster som oftest basert på avsnitt fra Bibelen. Tekstene er beregnet til personlig oppbyggelse. Som regel vil en andaktsbok ha andakter for et helt år, men den kan også være for spesielle perioder av et år, for eksempel andakter for advent eller fastetiden. Målgruppen kan variere. Noen andaktsbøker kan være for eldre, andre for unge, noen kan være tilpasset spesielle situasjoner i livet. Andaktsbøker kan komme i store opplag.

Andre andaktsbøker

Her følger en oversikt over andaktsbøker av forfattere fra ulike land:
Studentforening av lærerstudenter i Trondheim

Studentforening av lærerstudenter i Trondheim er studentforeningen for studentene ved Institutt for lærerutdanning ved NTNU. Foreningens navn forkortes til daglig ned til Studentforeningen SALT. Foreningen ble stiftet i 6. september 2013. Foreningens formål er både å være studentpolitisk organ og en sosial forening for studentene ved instituttet. Institutt for lærerutdanning er NTNUs største institutt når det kommer til antall studenter, noe som også gjør Studentforeningen SALT til en av Trondheims største studentforeninger.

Oppstarten

Høsten 2013 var det organiserte studentengasjementet ved den daværende Avdeling for lærer og tolkeutdanning ved HiST på et lavt nivå. Studentutvalget hadde ikke vært operativt på noen år, den tradisjonsrike Rotvollrevyen var nedlagt, og det eksisterte ingen sosial linjeforening eller andre organiserte grupper tilknyttet campus Rotvoll. Pedagogstudentene ved HiST (som er ungdomsorganisasjonen til Utdanningsforbundet) var den eneste organisasjonen som hadde virksomhet på campus. Etter oppstarten ble snart den tradisjonsrike studentkjelleren Stuggu fusjonert inn i Studentforeningen SALT. Foreningen overtok også snart som studentpolitisk organ for studentene ved avdelingen. Foreningen opplevde årene som kom en enorm vekst i både medlemstall og aktivitet, og har i dag omfattende studenpolitisk og sosial aktivitet.
Wahbi Khazri

Landslaget

Han ble tatt ut i Tunisias tropp til VM i fotball 2018 i Russland.
Kristi himmelfartsdag

Kristi himmelfartsdag (gresk: ἀνάληψις τοῦ Κυρίου; latin: ascensio Domini) er en kristen bevegelig høytidsdag som feires 39 dager etter første påskedag. I 2019 faller/falt dagen på torsdag 30. mai. Kristi himmelfartsdag feires til minne om at Jesus Kristus, ifølge Evangeliet etter Lukas, skal ha fart opp til himmelen 39 dager etter sin oppstandelse.
Festen ble antagelig innført på 300-tallet, da enkelte kristne kirker begynte å feire den som en egen fest. Det første kjente eksempel på at denne finnes i en liturgisk kalender, er fra begynnelsen av 300-tallet, da synoden i Elvira avviste en skikk med å begynne en ny fasteperiode etter den førtiende dag. Begrunnelsen for en slik faste ser ut til å ha vært at man ville markere at Kristus var tatt bort fra jorden. Feiringen nevnes også i prekener av St. Johannes Khrysostomos og andre.
I Norge er Kristi himmelfartsdag en helligdag som ofte kalles bare «Kristi himmelfart». Denne dagen er ikke flaggdag i Norge.
Ichnestoma rostrata

Utseende

En middelsstor (13-22 millimeter), bred, hvelvet, halvblankt svart gullbasse.  Hannen har gulhvite ytterkanter på pronotum og dekkvinger, dekkvingene også med en gulhvit sømstripe i den bakre delen. Hannen har et T-formet horn i pannen, på hver side av dette en skarp, rett pigg.

Levevis

Artene lever på og nær fjelltopper. De voksne billene (ofte bare hannene) flyr etter regnskyll, hos denne arten er den en god flyger. Begge kjønn har reduserte munndeler som voksne, tar ikke næring til seg og lever ganske kort tid.

Utbredelse

Arten er utbredt i Sør-Afrika (Eastern Cape).
Hestima

Utseende

Middelsstore, avlange, brune til burnsvarte trebukker. Antennene tynne, omtrent så lange som kroppen. Pronotum er tønneformet, noe bredere enn langt, uten tenner på sidene. Dekkvingene er avsmalnende bakover.

Utbredelse

Slekten er hovedsakelig utbredt på Ny-Guinea med omkringliggende øyer, men finnes også i Queensland og på Molukkene.
Bibliothek der Freien

Bibliothek der Freien er et anarkistisk spesialbibliotek i Berlin som ble grunnlagt i 1993. Siden august 1996 har biblioteket hatt som oppgave å oppbevare anarkistisk, venstre-libertarianistisk og syndikalistisk litteratur.

Historie

Biblioteket ble grunnlagt i 1993 under navnet «Barbate». Navnet har et historisk forbilde; på 1840-tallet fantes det i Berlin en uformell gruppe liberalere og sosialistiske intellektuelle. Blant disse intellektuelle var Max Stirner og Friedrich Engels, som kalte seg «Die Freien» og dannet en debattklubb for den «radikal-liberale opposisjonsånden». For det nuværende biblioteket var det viktig å få frem en historisk tilknytning til de tidligere «Berliner Freien».
Liknende biblioteker/arkiver er Archive von unten, Bibliothek von unten (Wien), CIRA (Lausanne) og Archiv für Alternativkultur (Berlin).

Arkiv

Bibliothek der Freien har satt seg for oppgave å tilgjengeliggjøre den anarkistiske idéehistorien, slik at det libertarianske tankegodset holdes aktualisert. Arkivet arbeider sammen med andre europeiske biblioteker, særlig tidsskriftsarkiver.
Bibliotekets arkiv, innkvartert i det berlinske Haus der Demokratie, huser tekster om den internasjonale anarkismens historie over de siste 100 år. Fra lageret til «Berliner Gesellschaft zum Studium sozialer Fragen» overtok det libertarianske biblioteket mer enn 2 000 bøker, over 10 000 tidsskrifter og tilhører dermed de mest omfattende anarkismearkivene i Tyskland. Arkivet inneholder publikasjoner fra bl.a. Spania, Russland, Kina, Frankrike og Mexiko. I biblioteket finnes det også et friøkonomisk arkiv. I tillegg er også private arkiver tilgjengelig, som inneholder tekster av bl.a. Rudi Dutschke og Kurt Zube.
Punta del Este

Kommune

Byens ordfører (alcalde) er Martín Laventure.

Transport

Ruta 10 forbinder Punta del Este med Canelones, Cabo Polonio og Rocha.
 Ruta 39 forbinder Punta del Este med Aiguá og Lavalleja.

Fly

Punta del Este har en flyplass,  Punta del Este internasjonale lufthavn.
Osvald Harjo

Familie

Han var sønn av Nils Johan Harjo (1887–1944) og Marie Elmine Gunnari (1885–1962).  Faren drev et småbruk og arbeidet som fløter. 
Osvald ble gift omkring 1932 med Evgenie Nathalie Ekhorn (1913–2003) og i 1959 med Ågot Vonka.
Fenobarbital

Fenobarbital er et barbiturat som hovedsakelig brukes i behandling av epilepsi, særlig generaliserte tonisk-kloniske anfall (grand mal). I Norge markedsføres fenobarbital som Fenemal.

Farmakologiske egenskaper

Fullstendig, men langsom absorpsjon peroralt. Fenobarbital metaboliseres i lever, men skilles også ut uomdannet i urin. Halveringstiden er 2-6 døgn. Fenobarbital er en klassisk og meget potent induktor av de legemiddelmetaboliserende cytokrom P-450 enzymene. Dette gjør at en rekke andre legemidler, blant annet flere andre antiepileptika, elimineres mye raskere ved samtidig bruk av fenobarbital.
Pseudoeuchitonia

Utseende

Middelsstore, avlange, mørke trebukker uten påfallende metallglans, dekkvingene med to eller tre gule tverrbånd. Antennene er nokså tynne, litt kortere enn kroppen, med gul spiss. Hodet er ikke påfallende snuteformet forlenget. Pronotum er avrundet sett ovenfra. Dekkvingene er nokså jevnbrede, temmelig lange. Beina er slanke, føttene gjerne gulaktige.

Levevis

Larvene utvikler seg i ved av løvtrær.

Utbredelse

Slekten er kjent fra Thailand, Vest-Malaysia, Sumatra og Borneo.